 Waraysigii Inner City Press haddaan intaas kaga gudubno, waxaa xusid mudan in Akhbaarta uu bishii April 2009 Raiisul Wasaaraha DFKMG u gudbiyay Qarammada Midoobay QM ay kuxusan tahay in: Bishii October 2008 uu Ergeyga Gaarka ah ee Xoghayaha Guud ee Qarammada Midoobay u qaabilsan Soomaaliya, mudane Axmed Walad Cabdalla, uu bilaabay diyaarinta akhbaarta hordhaca ah ee muujinaysa xadka qalfoofka qaaradda ee Soomaaliya wixii ka durugsan 200 mayl badeed oo laga soo bilaabayo xeebta barta laga cabiro biyaha ka tirsan dalka, akhbaartaas oo loo gudbinayo Xoghayaha Guud qaab waafaqsan xeerka SPLOS183. 